home

Et sted å publisere, samle og dele lenker med elever og lærere || ||
 * ** Velkommen til grunnskolens fag on line **


 * HALDEN NETTVERKET var en del av Lærende nettverk i Østfold. Strupe ungdomsskole, Folkvang og Hjortsberg barneskole var med i Halden nettverket.

LÆRENDE NETTVERK var et tiltak i IKT-satsingen fra Fylkesmannen i Østfold, Kunnskapsdepartementet og Utdannings- og Forskningsdepartementet gjennom program for digital kompetanse 2004-2009. Høyskolen i Østfold ved Rolf Baltzersen var nettverkets koordinator, leder, pådriver of inspirator.

HOVEDMÅLET det siste prosjektåret var å samle grunnskolen i et forpliktende nettverksarbeid hvor delingskultur, erfaringsutveksling og kunnskapsdeling sto sentralt også etter at prosjektperioden var avsluttet.

HALDEN SKOLENE bruker læringsplattformen Fronter internt for elever og alle ansatte. I Fronter har Halden nettverket sammen med kommunens pedagogiske IKT-veileder Jørn Thunem innredet et eget rom IKT & FAG. I dette rommet fins mapper med aktuelt IKT-stoff og to sett nettsider i alle grunnskolens fag. Ressurssidene for barneskolen 1.-7.trinn har logoer og noe tekst. Hele grunnskolens ressurssider 1.-10.trinn har kun tekst. I denne wikien finner du ressurssidene 1.-10.trinn. Det er bare lærebøker på nett som angir klassetrinn. Alle andre lenker gjør ikke det. Dette for å ta hensyn til elever med tilpasset opplæring. Foreldre og andre interesserte kan besøke Skoleveven.

Halden nettverkets WIKI gjør det mulig for oss å dele våre faglenker on line med de andre Østfold skolene som var med i Lærende nettverk. Leting etter gode faglenker er svært tidkrevende. Hvis vår lenkesamling også kan være av interesse og til nytte for elever og lærere i norsk grunnskole utover Østfold, har vi med denne lenkesamlingen bidratt noe til delingskulturen. || Tekst: Dyril Melberg, Hjortsberg skole, Halden nettverket: [] Illustrasjon: Halden logo, tillatelse til å bruke gitt av Jørn Thunem, Kommunal Pedagogisk IKT-veileder